paragraph_text: Jazz orkestar Hrvatske radiotelevizije, nekada Plesni orkestar Radio Zagreba, osnovan je 1946. godine, što je u povijesti big bandova rijetkost. Plesni orkestar RTZ-a, preteča današnjeg Jazz orkestra HRT-a, osnovan je u sezoni 1946./47. za potrebe Radija i sastavljen od najboljih glazbenika iz nekoliko ansambala, okupljenih pod vodstvom Zlatka Černjula. Posebno mjesto među njima pripada Miljenku Prohaski, koji je orkestar vodio više od 30 godina.